באליפות העולם שנערכה ברומא, איטליה בשנת 1994 זכתה אוונס בשתי מדליות, זהב וארד. מדליית זהב במשחה ל-800 מטר חופשי בתוצאה של 8:29.85 דקות, לפני היילי לואיס (8:29.94 דקות) וברוק בנט בת ארצה (8:31.30 דקות). מדליית ארד במשחה שליחות 4x200 מטר חופשי בתוצאה של 8:03.16 דקות, אחרי סין שקבע שיא עולם חדש של 7:57.96 דקות וגרמניה (8:01.37 דקות). נוסף לכך, היא סיימה במקום חמישי במשחה ל-400 מטר חופשי בתוצאה של 4.11.75 דקות. באליפות זו השחייניות מסין שלטו וגרפו 13 מדליות זהב מתוך 17, היא הייתה השחיינית האמריקאית היחידה שזכתה במדליית זהב, יחד עם סמנתה ריילי מאוסטרליה שניצחה בשני משחים בסגנון החזה ופרנציסקה ואן אלמסיק מגרמניה שניצחה במשחה ל-200 מטר חופשי.